b'\n_START_ARTICLE_\nPareto optimumas\n_START_PARAGRAPH_\nPareto optimumas, arba optimali Pareto nauda \xe2\x80\x93 ital\xc5\xb3 ekonomisto Vilfredo Pareto pasi\xc5\xablytas terminas, rei\xc5\xa1kiantis tok\xc4\xaf g\xc4\x97rybi\xc5\xb3 padalinim\xc4\x85, kurio jau nebegalima pagerinti, nepabloginus kurio nors vartotojo situacijos._NEWLINE_Pavyzdys_NEWLINE_Tarkime, kad Duonaitis turi daug duonos, o Vandenaitis \xe2\x80\x93 daug vandens. Abu nor\xc4\x97s tur\xc4\x97ti ir vieno ir kito, tod\xc4\x97l prad\xc4\x97s keisti duon\xc4\x85 \xc4\xaf vanden\xc4\xaf._NEWLINE_Duonaitis turi tik duonos, tod\xc4\x97l jam pirmasis vandens puodas bus labai vertingas, ir d\xc4\x97l jo Duonaitis sutiks atiduoti daug duonos. Taip pat ir Vandenaitis bus link\xc4\x99s daug vandens atiduoti u\xc5\xbe nedidel\xc4\xaf kiek\xc4\xaf duonos. Galiausiai kei\xc4\x8diantis Duonaitis u\xc5\xbe tiek pat duonos nor\xc4\x97s jau daugiau vandens, o Vandenaitis u\xc5\xbe tiek pat vandens pageidaus daugiau duonos. Galiausiai mainai jau bus negalimi._NEWLINE_Tokiu b\xc5\xabdu pasiektas Pareto optimumas. Jei Vandenaitis nor\xc4\x97s i\xc5\xa1keisti vanden\xc4\xaf, tai Duonaitis keisdamasis pablogint\xc5\xb3 savo situacij\xc4\x85._NEWLINE__NEWLINE_Nereikia pamir\xc5\xa1ti, kad laisvas g\xc4\x97rybi\xc5\xb3 pasikeitimas vyksta iki Pareto optimumo. Jei kokia situacija n\xc4\x97ra priimtina visiems jos nariams, j\xc4\x85 galima pataisyti nebloginant kuri\xc5\xb3 nors dalyvi\xc5\xb3 pad\xc4\x97ties vieno ar keli\xc5\xb3 vartotoj\xc5\xb3 s\xc4\x85skaita, tod\xc4\x97l Pareto optimumas neefektyvus b\xc5\xabna labai retai._NEWLINE_Pareto optimumo kriterijus naudojamas individualiai, neatsi\xc5\xbevelgiant \xc4\xaf visuomeninius interesus, ir tai yra did\xc5\xbeiausias \xc5\xa1io kriterijaus naudojimo tr\xc5\xabkumas (eksternalitetas)._NEWLINE_Pavyzdys_NEWLINE_Gyventojai nori nutiesti keli\xc4\x85, bet tam reikia i\xc5\xa1pirkti kelis sklypus. Sklypus galima nupirkti nepaisant kai kuri\xc5\xb3 savinink\xc5\xb3 nesutikimo, bet vienas savininkas taip emoci\xc5\xa1kai prisiri\xc5\xa1\xc4\x99s prie savo \xc5\xbeem\xc4\x97s, kad u\xc5\xbe jokius pinigus nesutinka jos parduoti. Situacija, d\xc4\x97l kurios kelias nebuvo nutiestas, yra efektyvi tik Pareto optimumo ribose, nes nepavyko pagerinti gyventoj\xc5\xb3 gyvenimo s\xc4\x85lyg\xc5\xb3, nepabloginus vieno gyventojo pad\xc4\x97ties._NEWLINE_Siekiant tikslesni\xc5\xb3 ekonomini\xc5\xb3 rodikli\xc5\xb3, da\xc5\xbeniau naudojami Kaldoro-Hickso kriterijai.\n_START_SECTION_\nSocialiniai pavyzd\xc5\xbeiai\n_START_PARAGRAPH_\nPolitologijoje kaip pavyzdys pateikiamos dviej\xc5\xb3 valstybi\xc5\xb3 ginklavimosi var\xc5\xbeybos: galima didinti i\xc5\xa1laidas ginkluotei ar ma\xc5\xbeinti ginkluot\xc4\x99. N\xc4\x97 viena \xc5\xa1alis negali b\xc5\xabti tikra, kad antroji \xc5\xa1alis laikysis sutarties, tod\xc4\x97l abi stengsis ginkluotis, laikysis g\xc4\x85sdinimo politikos._NEWLINE_Formul\xc4\x97s \xe2\x80\x93 1 var\xc5\xbeybose ilg\xc4\x85 laik\xc4\x85 vyko biud\xc5\xbeet\xc5\xb3 lenktyn\xc4\x97s, kol per 20 met\xc5\xb3 var\xc5\xbeybose dalyvaujan\xc4\x8di\xc5\xb3 automobili\xc5\xb3 suma\xc5\xbe\xc4\x97jo nuo 36 1990 m. iki 20 automobili\xc5\xb3 2003 m._NEWLINE_Dvi konkuruojan\xc4\x8dios \xc4\xafmon\xc4\x97s turi nuspr\xc4\x99sti, kiek pinig\xc5\xb3 skirs reklamai. Reklamos efektyvumas ir pelnas ma\xc5\xbe\xc4\x97ja did\xc4\x97jant reklamos kiekiui. Abi \xc4\xafmon\xc4\x97s nusprend\xc5\xbeia padidinti i\xc5\xa1laidas reklamai ir taip suma\xc5\xbeina savo peln\xc4\x85, nors rinka lieka tokia pati. Toki\xc5\xb3 lenktyni\xc5\xb3 stabdis yra pelnas, nors \xc4\xafmon\xc4\x97s kur\xc4\xaf laik\xc4\x85 gal\xc4\x97s dirbti ir nuostolingai. \xc5\xbdinoma, jos gali susitarti d\xc4\x97l reklamos apim\xc4\x8di\xc5\xb3, bet vis tiek lieka galimyb\xc4\x97, kad kuri nors \xc5\xa1i\xc4\x85 sutart\xc4\xaf sulau\xc5\xbeys._NEWLINE_Oligopolin\xc4\x97je rinkoje kain\xc5\xb3 politika yra pasikartojanti kalinio dilema. Tokiose rinkose tikimyb\xc4\x97 prad\xc4\x97ti kain\xc5\xb3 kar\xc4\x85 yra ma\xc5\xbeesn\xc4\x97._NEWLINE_Viljamsas Paundsonas knygoje apie kalinio dilem\xc4\x85 apra\xc5\xa1o situacij\xc4\x85 Naujojoje Zelandijoje, kur pa\xc5\xa1to d\xc4\x97\xc5\xbe\xc4\x97s nerakinamos ir laikra\xc5\xa1t\xc4\xaf gali paimti bet kas nesumok\xc4\x97j\xc4\x99s, bet tai ma\xc5\xbeai kas daro, nes dauguma supranta, kad jei visi vogs laikra\xc5\xa1\xc4\x8dius, j\xc5\xb3 taip nepardavin\xc4\x97s. \xc4\x8cia kalinio dilema vienu metu apima daug \xc5\xbeaid\xc4\x97j\xc5\xb3 (niekas negali \xc4\xaftakoti kit\xc5\xb3 sprendimo), tod\xc4\x97l tai vadinama \xe2\x80\x9emagi\xc5\xa1ku galvojimu\xe2\x80\x9c. Nors ir yra \xc5\xbemoni\xc5\xb3, kurie nesumoka, dauguma mok\xc4\x97dami balsuoja u\xc5\xbe tok\xc4\xaf prekybos b\xc5\xabd\xc4\x85._NEWLINE_Kai kuriuose valstyb\xc4\x97se liudyti prie\xc5\xa1 kit\xc4\x85 asmen\xc4\xaf siekiant suma\xc5\xbeinti kalt\xc4\x99 draud\xc5\xbeiama. Galimas toks atvejis, kad abu teisiamieji yra nekalti, bet liudytojas nori grei\xc4\x8diau atgauti laisv\xc4\x99 ir gali liudyti melagingai. Gali b\xc5\xabti ir dar blogiau: kaltas asmuo, siekdamas laiv\xc4\x97s, gali liudyti prie\xc5\xa1 nekalt\xc4\x85, o nekaltas, \xc5\xbeinoma, neprisipa\xc5\xbeins, nes jis nekaltas ir taip pat neliudys prie\xc5\xa1 kalt\xc4\x85j\xc4\xaf, nes ne\xc5\xbeino, k\xc4\x85 liudyti. \xc5\xbdinoma, liudijimas visada turi b\xc5\xabti pagr\xc4\xafstas ir patikrinamas.'